Десислав Начков
Залез

chitanka.info

На запад слънцето отива

към непознати светове

и с пурпур залеза облива

тополовите върхове.

Прегръщат се кафяви, златни,

червени, сини цветове,

полъхва нежно топъл вятър

и гали с чудни звукове.

В сребро изгряла е луната

с полуотворено око

и под властта на красотата

замира всяко същество.

Копнежи, блянове, мечти,

преплитат се сега в душата,

заспиват хорските сплетни

на залеза от красотата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.